‘DW’แข่งดุASPเคทีแห่ขายก.ย.
DW แข่งดุเดือดเอเซีย พลัส ออก 6 ตัว เคที ซีมิโก้ 14 ตัว เริ่มเทรด ก.ย.นี้
1 ก.ย. 2555

DW แข่งดุเดือดเอเซีย พลัส ออก 6 ตัว เคที ซีมิโก้ 14 ตัว เริ่มเทรด ก.ย.นี้
สำนักงานคณะกรรมการกำกับหลักทรัพย์และตลาดหลักทรัพย์ (ก.ล.ต.) เปิดเผยว่า บริษัทหลักทรัพย์ (บล.) เอเซีย พลัส (ASP) จะเสนอขายใบสำคัญแสดงสิทธิอนุพันธ์ (DW) จำนวน 6 หลักทรัพย์ โดยอ้างอิงหุ้นบริษัท ปตท. (PTT) บริษัท เจริญโภคภัณฑ์อาหาร (CPF) และบริษัท ปูนซิเมนต์ (SCC) โดยจะซื้อขายวันแรกในตลาดหลักทรัพย์ ในวันที่ 11 และ 19 ก.ย. 2555 
ทั้งนี้ เป็นการเสนอขาย DW ประเภทสิทธิในการซื้อ (Call Warrants) และประเภทสิทธิในการขาย (Put Warrants)
ด้าน บล.เคที ซีมิโก้ (KTZ) จะเสนอขาย DW จำนวน 14 ตัว อ้างอิงบริษัท เอสโซ่ (ประเทศไทย) หรือ ESSO บริษัท ปูนซิเมนต์ บริษัท ทรู คอร์ปอเรชั่น (TRUE) บริษัท ปตท.สำรวจและผลิตปิโตรเลียม (PTTEP)
บริษัท บ้านปู (BANPU) ธนาคารไทยพาณิชย์ (SCB) บริษัท โทเทิ่ล แอ็คเซ็ส คอมมูนิเคชั่น (DTAC) บริษัท เจริญโภคภัณฑ์อาหาร บริษัท อินโดรามา เวนเจอร์ส (IVL) บริษัท ทุนธนชาต (TCAP) บริษัท พีทีที โกลบอล เคมิคอล (PTTGC) และบริษัท บิ๊กซี ซูเปอร์เซ็นเตอร์ (BIGC) โดยจะทำการซื้อวันแรกในตลาดหลักทรัพย์ ในวันที่ 11, 17 และ 24 ก.ย. 2555
ก่อนหน้านี้ บล. บัวหลวง เสนอขาย DW จำนวน 17 ตัว โดยอ้างอิงหุ้น BANPU, BGH, BIGC, BLA, MAKRO, IVL, PTTGC, SCC, TCAP และ TMB โดยเข้าซื้อขายในตลาดหลักทรัพย์ฯ พร้อมกันวันที่ 29 ส.ค. 2555 และซื้อขายวันสุดท้ายวันที่ 20 ก.พ. 2556
ปัจจุบัน บล.บัวหลวง เป็นผู้นำในตลาด DW โดยออกมาทั้งหมด 200 ตัว และมีมูลค่าการซื้อขายในตลาดหลักทรัพย์สูงที่สุด